Moniresistenttien mikrobien linjaukset

## **Moniresistenttien mikrobien kantajarekisteriin kirjattavia mikrobeja ovat:**

* CPE (= karbapenemaasia tuottavat enterobakteerit)
* Karbapemaasientsyymiä tuottavat *Pseudomonas aeruginosa*, akinetobakteerit (merkitään CPE-koodilla)
* ESBL (= *Extended Spectrum Beta Lactamase,* *Klebsiella pneumoniae*)
* MRSA (= Metisilliiniresistentti *Staphylococcus aureus*)
* VRE (=*Vankomysiini Resistentti Enterokokki*)
* *Candida auris*

## **Uusi moniresistentin mikrobin kantaja:**

* Laboratorio tai joku muu taho ilmoittaa löydöksestä Infektioyksikköön ja hygieniahoitaja kirjaa potilaan MMKR:iin (moniresistenttimikrobinkantajarekisteri), josta tulee OYSissa Esko/Oberon/Lesu-järjestelmiin punainen huomiomerkintä.
* OYSissa riskitietoihin ei tarvitse kirjata moniresistenttimikrobinkantajuutta.
* Infektioyksikkö ilmoittaa uuden potilaan kotikunnan hygieniahoitajalle/terveyskeskukseen.
* Positiivisiksi todetut potilaat hoidetaan osastohoidossa kosketusvarotoimin.

## **Kosketusvarotoimien purkaminen (passivointi):**

* Kosketusvarotoimet voidaan purkaa aikaisintaan 12 kk kuluttua viimeisimmästä positiivisesta näytteestä. Purkua varten otetaan näytteet (kts. taulukko alla). Poikkeuksena *Candida auris*, jota ei passivoida. Purkua varten ei oteta näytteitä antibioottikuurin aikana.
* Jos näytteet ovat negatiiviset, otetaan uudet näytteet vielä kahteen kertaan noin 1-2 viikon välein. Jos jokin kontrollinäytteistä on positiivinen, potilas hoidetaan edelleen kosketusvarotoimin.
* Jos kaikki näytteet ovat negatiiviset, otetaan yhteyttä Infektioyksikköön (soitto tai lähete), jossa potilas siirretään MMKR:ssä passivoituihin.
* Passivointiohje ei koske korkean riskin potilaita (esim. solunsalpaajahoitoja saavat leukemia-, lymfooma- ja syöpäpotilaat).
* **Hygieniahoitaja** kirjaa näytteiden oton hoitosuunnitelmaan.

## **Näytteenotto**

|  |  |  |
| --- | --- | --- |
| **Mikrobi** | **Näyte/numero** | **Näyte otetaan** |
| CPE/ESBL | MDRSVi 8426 | - ulosteesta ja virtsasta- erittävistä haavoista |
| MRSA | MRSAVi 4358 | - nenästä ja ulosteesta- erittävistä haavoista- virtsasta, jos kestokatetri |
| VRE | VREVi 1788 | - ulosteesta- erittävistä haavoista- virtsasta, jos kestokatetri |

## **Altistunut potilas:**

* Altistuneeksi kirjataan:
	+ **Akuuttisairaanhoidossa** hoitojakson aikaiset positiiviseksi todetun potilaan huonetoverit (>24 tuntia samassa huoneessa), myös aiemmista saman hoitojakson hoitopaikoista (esim. tk:n vuodeosastolta), jos altistunut on edelleen osastohoidossa, kotisairaanhoidon asiakkaana tai on tiedossa tulevia hoitojaksoja.
	+ **Pitkäaikaishoitopaikoissa** altistuneiksi katsotaan sen hetkiset huonetoverit tai paikallisen arvion perusteella laajempi kohortti.
* **Altistuneita ei hoideta kosketusvarotoimin**.
* Altistuneitten **seulontanäytteet** otetaan samalla hoitojaksolla tai jatkohoitopaikassa.

## **Epidemiaseulonnat**

Epidemiasta puhutaan silloin, kun osastolta löytyy vähintään kaksi uutta saman mikrobin kantajaa lyhyen ajan sisällä. Jos kyseessä on ESBL-kanta, nämä tyypitetään.

Epidemian selvittelyn ohjeistuksesta vastaa Infektioyksikkö.

Epidemian laajuuden kartoittamiseksi seulotaan koko osasto Infektioyksikön ohjeistuksen mukaisesti. **Epidemiatilanteissa** altistuneitten rekisteröintiä ja seulontaa ohjeistetaan tarpeen mukaan.

## **Ulkomailta tulevat potilaat**

 [Ulkomailta tulevien potilaiden näytteiden otto ja varotoimet](https://www.ppshp.fi/dokumentit/_layouts/15/WopiFrame.aspx?sourcedoc=%7B67171D49-B7E1-45E1-B924-624BE689D315%7D&file=Ulkomailta%20tulevat%20potilaat.docx&action=default&DefaultItemOpen=1)